తెలంగాణలో మహిళా తహసీల్దార్ దారుణహత్య WATCH LIVE TV
సుశీల్ ఒలింపిక్స్ ఆశలు గల్లంతు
భారత రెజ్లర్ సుశీల్ కుమార్ రియో ఒలింపిక్స్ లో పాల్గొనాలన్న కల... కలగానే మిగిలిపోయేలా కనిపిస్తోంది.
TNN | Updated:
Jun 6, 2016, 04:17PM IST
ప్రముఖ భారత రెజ్లర్ సుశీల్ కుమార్ రియో ఒలింపిక్స్ లో పాల్గొనాలన్న కల... కలగానే మిగిలిపోయేలా కనిపిస్తోంది. భారత్ తరుపున రియో ఒలింపిక్స్ లో పోటీపడే అవకాశాన్ని ముంబైకి చెందిన రెజ్లర్ నర్సింగ్ యాదవ్ దక్కించుకున్నాడు. సుశీల్ తనకి, నర్సింగ్ యాదవ్ కి ట్రయల్ మ్యాచ్ నిర్వహించాలని, గెలిచినవారిని ఒలింపిక్స్ కు పంపించాలంటూ ఢిల్లీ హైకోర్టును ఆశ్రయించారు. ఆ పిటిషన్ పై హైకోర్టు నేడు తీర్పు ఇచ్చింది. ఒలింపిక్స్ దగ్గర్లోనే ఉండడంతో... ఈ సమయంలో ట్రయల్ నిర్వహించడం కుదరదని తేల్చింది. ట్రయల్ మ్యాచ్ సమయంలో క్రీడాకారులకు గాయాలైతే... ఆ ప్రభావం ఒలింపిక్స్ లోని మ్యాచుపై పడుతుందని అభిప్రాయపడింది. దీంతో సుశీల్ ఒలింపిక్ష్ లో పాల్గొనే అవకాశం దాదాపు లేనట్టే.